আবু ধাবিতে ধৃত খলিস্তানপন্থী জঙ্গি! আনা হচ্ছে ভারতে

ওয়েব ডেস্ক : সন্ত্রাসবাদের বিরুদ্ধে বড় সাফল্য পেল ভারত (India)। সংযুক্ত আরব আমিরশাহি (United Arab Emirates) থেকে খালিস্তানি জঙ্গিকে (Khalistani Terorrist) ভারতে নিয়ে আসা হচ্ছে। ওই জঙ্গির নাম পরমিন্দর সিং অরফে পিন্ডি। তাঁর বিরুদ্ধে পাঞ্জাবে একাধিক নাশকতামূলক কাজকর্মে যোগ থাকার অভিযোগ রয়েছে। বাটালা ও গুরুদাসপুরে পেট্রোল বোমা সহ বেশ কিছু সন্ত্রাসী কার্যকলাপে তাঁর নাম রয়েছে বলে অভিযোগ।

খালিস্তানী এই জঙ্গি ‘বব্বর খালসা ইনটারন্যাশনাল’ বা বিকেআই-এর সদস্য। দীর্ঘদিন ধরে তাঁর খোঁজ চালাচ্ছিল পুলিশ। এর জন্য অভিযুক্তের খোঁজে ‘রেড কর্নার নোটিস’ও জারি করা হয়েছিল। তবে সংযুক্ত আরব আমিরশাহিতে এই জঙ্গি গ্রেফতার হন। এর পর তাঁকে এবার নিয়ে আসা হচ্ছে ভারতে।

আরও খবর : ২ বছরে ৬১ লক্ষ অভিযোগ! রেলের পরিষেবায় চরম অসন্তুষ্ট যাত্রীরা

প্রসঙ্গত, ১৯৯৫ সালে পাঞ্জাবের তৎকালীন মুখ্যমন্ত্রী বেয়ন্ত সিং হত্যার ঘটনায় বিকেআই-এর হাত ছিল। সেই হত্যার ধৃত বলবন্ত সিং-এর মৃত্যুদণ্ডের সাজা এখনও কেন সম্পন্ন হয়নি, তা নিয়ে সম্প্রতি প্রশ্ন তুলেছিল সুপ্রিম কোর্ট। এর মাঝেই খালিস্তানি জঙ্গি পরমিন্দর সিং অরফে পিন্ডিকে ভারতের হাতে তুলে দিল সংযুক্ত আরব আমিরশাহি (United Arab Emirates)।

পাঞ্জাব পুলিশ ও কেন্দ্রীয় সংসস্থাগুলির কারণে অভিযুক্ত জঙ্গিকে ভারতে ফিরিয়ে আনা হচ্ছে। সূত্রের খবর, খালিস্তানি জঙ্গি (Khalistani Terorrist) হ্যাপি পাসিয়ার সঙ্গে ঘনিষ্ঠ যোগাযোগ ছিল পরমিন্দর সিং অরফে পিন্ডি-র। তবে এবার তাঁকে ভারতে আনা হচ্ছে। এখানে এনে শুরু হবে তাঁর বিচার প্রক্রিয়া।

দেখুন অন্য খবর :

The post আবু ধাবিতে ধৃত খলিস্তানপন্থী জঙ্গি! আনা হচ্ছে ভারতে first appeared on KolkataTV.